text: ES forkvinnan til Danmarkar at umrøða grøna orkuskiftið
text: #000001
text: Hon fer at hava fund við danska forsætisráðharran um somu tíð hon fer at navngeva fyrsta metanolskipið hjá Mærsk
text: #000002
text: Ursula von der Leyen, forkvinna í ES tinginum vitjar í Danmark, har hon m.a. fer at kunna um, at ES fer at stuðla grønum orkuloysnum
text: #000003
text: Vitjanin í dag er partur av royndunum hjá ES eins og Danmark at taka nýggj stig í grøna orkuskiftinum skrivar EnergyWatch. Ursula von der Leyen skal undir vitjanini navngeva fyrsta metanolrikna skipið hjá Mærsk, sum júst er komið leiðina fram úr Suðurkorea. Metanolið er gjørt úr sólorku. Hetta verður kl. 9 føroyska tíð.
text: #000004
text: Í sama viðfangi fer hon at hava fund við Mette Fredriksen, forsætisráðharra um orku og veðurlagsmál.
text: #000005
text: Í røðu síni í ES tinginum í gjár umrøddi ES forkvinnan vitjanina í Danmark og segði, at hetta grøna skiftið er svarið uppá veðurlagsbroytingarnar. Skipið er tað fyrsta av 25 metanolskipum, sum Mærsk hevur bílagt á skipasmiðju í Suðurkorea.
text: #000006
text: Undir vitjanini í Danmark skal Ursula von der Leyen eisini vitja Dansk Industri umframt nakrar danskar fyritøkur, sum arbeiða við grønum orkuloysnum. Tað var hon, sum legði grundarlagið til European Green Deal í 2019, sum setir karmarnar og bjóðar inn til at gera íløgur í ein grønari heim.
text: #000007
text: ES tingforkvinnan sigur sambært EnergyWatch, at ES fer at stuðla vinnuni og ídnaðinum í at skifta til grøna orku og fer ES nevndin í næstum at skipa fyri fundum um grøna orkuskiftið í ymsum vinnugreinum.
text: #000008
text: Hon ger vart við, at eitt av málunum er at avgreiða góðkenningar til vindorku skjótari eins og útbjóðingarskipanir í øllum ES skulu gerast smidligari og betri.
text: #000009
text: Tørvurin á at fáa betri og smidligari skipanir at leggja botn til grøna orkuskiftið er ongantíð so stórur sum nú, nú tað t.d. í Bretlandi hevur víst seg at vera lítil og eingin áhugi fyri vindorkuútbjóðingum, nakað, sum kann raka alla vindorkuvinnuna og her ikki minst veitarar.
text: #000010
text: Enn ein avbjóðing er stuðulin, sum eitt nú USA og Kina lata til grønar orkuútbyggingar, nakað, sum hevur fingið fyritøkur í Evropa at flyta sínar framleiðslur til USA og KIna. Besti máti at forða fyri hesum skilst er at fáa stjórnir í ES londum eins og ES at stuðla grøna orkuskiftinum beinleiðis.
text: #000011
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000012
text: Fólkatingið vitjar SEV í Húsahaga
text: #000014
text: Regin Mittún nýggjur fíggjarstjóri hjá Magn
text: #000017
text: Russland sendir oljutangaskip norður um Sibiria
text: #000019
text: Byggja heimsins størstu vindmylnuhøll í Esbjerg
text: #000020